Geometry Dash

Geometry Dash ialah sebuah permainan maya yang dicipta oleh pembangun permainan dari Sweden, Robert Topala (juga dikenali sebagai RobTop atau RubRub), dan diterbitkan oleh syarikatnya sendiri, RobTop Games.https://www.theatlantic.com/notes/2016/08/track-of-the-day-geometry-dash/497312/ Permainan utama, Geometry Dash, adalah sebuah permainan platform berasaskan irama, yang mempunyai 22 level rasmi setakat ini, dan sistem pembinaan level dengan lebih daripada 50 juta level atas talian yang dicipta oleh pemain-pemain. Setiap level rasmi mempunyai muzik latar belakang yang unik. Ciri-ciri yang lain termasuklah "Sneak Peek Level", peti-peti rahsia, dan pelbagai jenis ikon serta cara bermain.

 Cara bermain 
Geometry Dash menggunakan papan kekunci/tetikus atau skrin sentuh (berdasarkan versi) untuk mengawal mod berbeza yang bertindak apabila pemain menekan di mana-mana di atas skrin sentuh, menekan butang kiri tetikus atau menekan butang "Spacebar"/anak panah atas. Pengguna tidak boleh mengawal kelajuan pergerakan ikon. Masa dan irama muzik dalam permainan adalah bahagian utama permainan tersebut, selalunya berhubungan dengan masing-masing. Objektif permainan adalah untuk menyelesaikan level dengan sampai di penghujungnya. Sekiranya ikon pemain melanggar halangan, pemain perlu memulakan level semula dari permulaannya.https://www.softpedia.com/reviews/games/pc/Geometry-Dash-Review-469496.shtml Ikon pemain boleh menjadi tujuh jenis mod yang menghasilkan cara-cara permainan yang berlainan. Mod-mod itu ialah mod kiub, mod kapal, mod bola, mod UFO, mod "wave", mod robot, mod labah-labah dan mod "Swingcopter". Ikon pemain boleh berubah jika memasuki portal mod yang berbeza dengan mod semasa. Portal-portal tersebut semua berlainan warna mengikut mod. Cara-cara permainan tersebut boleh diubahkan lagi dengan menambahkan atau mengurangkan kelajuan, mengecilkan ikon atau menambah ikon pemain kedua.

Terdapat 22 level rasmi dalam permainan Geometry Dash versi penuh. 18 daripada level tersebut dibuka daripada mula. Setiap level menghadiahkan ganjaran apabila diselesaikan. Setiap level rasmi mengandungi 3 duit syiling rahsia, yang digunakan untuk membuka 3 level lebihan yang dikunci.https://www.imore.com/geometry-dash-6-tips-tricks-and-cheats Level-level dikelaskan berdasarkan kesukaran, dan setiap level mengganjarkan bilangan bintang yang berlainan berpandukan kesukaran. Pemain boleh memain level-level mengikut sebarang perintah.https://gazettereview.com/2016/08/geometry-dash-tips-tricks-cheats/ Pemain boleh mendapat pencapaian khas yang boleh ditukar untuk ganjaran.http://www.biogamergirl.com/2014/12/geometry-dash-video-game-review.html Pemain juga boleh membeli di kedai, di mana mereka boleh membelanja duit permainan yang dinamakan "orb mana." "Orb mana" boleh didapati dengan menyelesaikan level. Geometry Dash mempunyai mod latihan yang boleh digunakan di setiap level. Mod latihan membenarkan pemain mula semula di cekpoin yang diletakkan oleh pemain sendiri, berbanding dengan mula semula dari permulaan level. Sebuah level tidak dapat diselesaikan dengan rasmi melalui mod latihan, tetapi penyelesaian mod latihan boleh memberi ganjaran. Versi penuh yang dibayar mencirikan kebolehan untuk muat naik level pemain sendiri dan muat turun level pemain-pemain lain.https://toucharcade.com/2015/08/26/version-2-0-update-for-geometry-dash/ Pemain perlu menyelesaikan level sendiri dahulu untuk memastikan level tersebut boleh diselesaikan sebelum memuat naikkannya. Sekiranya level pemain mengandungi duit syiling rahsia, pemain juga perlu mendapatkan duit syiling tersebut. Perubahan yang dibuat kepada level selepas pengesahan level akan menjadikan level tidak sah. Tahap kesukaran level boleh ditentukan oleh pencipta level atau Robert Topala sendiri.

 Penciptaan 
Menurut Robert Topala, game tersebut bermula sebagai projek yang boleh bergerak kepada sebarang arah perkembangan. Beliau mengatakan, "Projek tersebut tiada perancangan yang terperinci... Ia bermula semata-semata sebagai templat dengan sebuah kubus yang boleh lompat dan langgar."https://geekydane.com/iganony-io-instagram-anonymous-story-viewer/ Beliau menciptanya sebagai permainan komputer pada mulanya, tetapi kemudian menukar perancangannya dan mencuba untuk membuatkannya sebuah permainan mudah alih. Robert Topala diinspirasi oleh "The Impossible Game" dan mengambil selama empat bulan untuk mencipta permainannya  dan meletakkanya di App Store dan Google Play. Dalam versi beta, permainan tersebut dinamakan "Geometry Jump", tetapi kemudian ditukar kepada "Geometry Dash".

Apabila Geometry Dash mula diterbitkan, Geometry Dash hanya mempunyai tujuh level. Tidak lama kemudian, Geometry Dash mendapat sambutan yang meriah dari seluruh dunia. Terdapat empat versi permainan tersebut yang percuma, satu dinamakan "Geometry Dash Lite" yang sekarang (setakat versi 2.11) mengandungi 13 level pertama daripada versi permainan yang penuh.

 Soundtrack 
Soundtrack rasmi Geometry Dash mengadungi beberapa orang artis muzik, antaranya adalah ForeverBound, DJVI, Waterflame, DJ-Nate, F-777, Dex Arson dan MDK. Selain daripada soundtrack rasmi, penggunaan pelbagai lagu di portal muzik Newgrounds juga boleh didapati. Disebabkan oleh penyalahgunaan pemain memuat naik lagu yang tidak dibuat oleh mereka untuk digunakan dalam Geometry Dash, Robert Topala melaksanakan sekatan yang lebih tinggi untuk mengelakkan isu ini berterusan.http://robtopgames.com/blog/2017/02/01/geometry-dash-newgrounds/

 Versi-versi lain 

 Geometry Dash Meltdown 
Pada 19 Disember 2015, Robert Topala menerbitkan Geometry Dash Meltdown untuk iOS dan Android. Permainan tersebut mengandungi 3 level dengan lagu dibuat oleh  F-777, dengan ikon pemain baru untuk menunjukkan ciri-ciri baru versi 2.0 kepada sesiapa yang tidak memiliki versi permainan penuh.https://www.gamezebo.com/2015/12/31/geometry-dash-meltdown-review/

 Geometry Dash World 
Pada 21 Disember 2016, Robert Topala mengumumkan dan menerbitkan Geometry Dash World. Permainan tersebut mengandungi 2 dunia dengan setiap dunia mempunyai 5 level, ikon pemain versi 2.1, sebuah kedai, peti rahsia baru, tugasan, level dan ganjaran harian serta peti harta rahsia untuk menunjukkan ciri-ciri baru versi 2.1 lebih awal kepada pemain sebelum versi permainan penuh dikemas kini kepada versi 2.1.https://www.androidguys.com/reviews/geometry-dash-world-a-short-but-exquisite-musical-adventure-review/https://www.androidpolice.com/2016/12/26/geometry-dash-world-expands-on-the-frantic-music-runner-gameplay-of-the-original/https://www.gamezebo.com/2017/01/02/geometry-dash-world-hints-tips-tricks/

 Geometry Dash Subzero 
Genap setahun selepas pelancaran Geometry Dash World, Robert Topala menerbitkan Geometry Dash Subzero pada 21 Disember 2017. Permainan tersebut mengandungi 3 level, ciri-ciri versi 2.2, termasuk ikon pemain baru dan objek yang menyebabkan cara mainan yang unik seperti kawalan kamera dan penukar arah untuk menunjukkan pemain ciri-ciri versi 2.2 sebelum pelancaran versi 2.2 di versi permainan penuh. Setakat September 2019, ciri-ciri tersebut masih belum ditambahkan ke dalam versi permainan penuh.https://pdalife.ru/geometry-dash-subzero-android-a31028.htmlhttps://www.pocketgamer.com/articles/076357/geometry-dash-subzero-tips-and-tricks-how-to-clear-press-start/https://www.androidpolice.com/2017/12/22/geometry-dash-subzero-latest-stand-alone-expansion-robtop-games-geometry-dash-series/

 Nota 

Kategori:Permainan video 2013
Kategori:Permainan video 2014
Kategori:Permainan Windows
Kategori:Permainan Android
Kategori:Permainan iOS